**Agencija za odgoj i obrazovanje**

**Donje Svetice 38, Zagreb**

RKP broj 23962

Razina 11

Razdjel 080

Glava 08091

Šifra djelatnosti 8412

KLASA: 400-05/25-01/01

URBROJ: 561-03-02/01-25-01

Zagreb, 31. siječnja 2025.

**BILJEŠKE UZ FINANCIJSKE IZVJEŠTAJE**

**za razdoblje siječanj – prosinac 2024. godine**

Agencija za odgoj i obrazovanje (dalje u tekstu: Agencija) osnovana je Zakonom o Agenciji za odgoj i obrazovanje (Nar. nov., br. 85/06. i 151/22.), koji je stupio na snagu 4. kolovoza 2006. godine. Osnivač Agencije je Republika Hrvatska, a prava i dužnosti osnivača obavlja Ministarstvo znanosti i obrazovanja. Osnovna djelatnost Agencije je obavljanje stručnih i savjetodavnih poslova u odgoju i obrazovanju, odnosno sudjelovanje u praćenju, unapređivanju i razvoju odgoja i obrazovanja na području predškolskog, osnovnoškolskog i srednjoškolskog obrazovanja, obrazovanja odraslih te školovanja djece hrvatskih građana u inozemstvu i djece stranih državljana. Agencija ima podružnice u Splitu, Rijeci i Osijeku.

Agencija je proračunski korisnik državnog proračuna. U svom financijskom poslovanju primjenjuje odredbe Zakona o proračunu (Nar. nov., br. 144/21.) koji je u primjeni od 1. siječnja 2022., Pravilnika o proračunskom računovodstvu i računskom planu (Nar. nov., br. 124/14., 115/15., 87/16., 3/18., 126/19. i 108/20.), Pravilnika o financijskom izvještavanju u proračunskom računovodstvu (Nar. nov., br. 37/22.), Pravilnika o proračunskim klasifikacijama (Nar. nov., br. 26/10., 120/13. i 1/20.), Pravilnika o načinu i uvjetima izvršavanja državnog proračuna te o načinu povrata sredstava u državni proračun i vođenja evidencija o povratu sredstava (Nar. nov., br. 48/11. i 126/17.) i drugih podzakonskih akata donesenih temeljem Zakona o proračunu.

Temeljem članka 8. stavka 2. Pravilnika o financijskom izvještavanju u proračunskom računovodstvu za proračunsku godinu sastavljeni su sljedeći financijski izvještaji: Bilanca, Izvještaj o prihodima i rashodima, primicima i izdacima, Izvještaj o obvezama, Izvještaj o rashodima prema funkcijskoj klasifikaciji, Izvještaj o promjenama u vrijednosti i obujmu imovine i obveza i Bilješke.

**Bilješke uz Bilancu**

**Bilješka br. 1.**

**Šifra B001**

Ukupna knjigovodstvena vrijednost dugotrajne nefinancijske imovine na dan 31. prosinca 2024. je 482.731,03 eura. U odnosu na stanje na dan 1. siječnja 2024. knjigovodstvena vrijednost se povećala za 20,8%, što je posljedica nabave uredske opreme za novozaposlene savjetnike.

**Bilješka br. 2.**

**Šifra 11**

Agencija posluje preko jedinstvenog računa državnog proračuna, a za isplatu plaća i drugih rashoda za zaposlene te ugovora koristi dva računa HR181001005156310794 i HR381001005156310815 koji su otvoreni kod Hrvatske narodne banke. Ti računi ne smiju imati saldo. Stoga je saldo žiro računa i u početnom stanju i na dan 31. prosinca 2024. bio 0,00 kuna.

**Bilješka br. 3.**

**Šifra 123**

Na podskupini *123 Potraživanja od zaposlenih* nema iskazanih potraživanja.

**Bilješka br. 4.**

**Šifra 124**

Na podskupini *124 Potraživanja za više plaćene poreze i doprinose* iskazano je potraživanje za više plaćene doprinose za mirovinsko i zdravstveno osiguranje. Potraživanje je nastalo kad Porezna uprava nije proknjižila isplate sudskih tužbi. Očekujemo u 2025. godini zatvaranje tih potraživanja.

**Bilješka br. 5.**

**Šifra 129**

Na podskupini *129 Ostala potraživanja* iskazana su potraživanja od HZZO-a za bolovanja iznad 42 dana i za ozljedu na radu (osnovni račun 12911) u iznosu od 14.360,95 eura.

**Bilješka br. 6.**

**Šifra 167**

Na račun državnog proračuna naplaćuju se prihodi Agencije koji pripadaju izvoru financiranja *51 Pomoći EU,* *52 Ostale pomoći i darovnice* te *61 Donacije.* Nepotrošena sredstva namjenskih prihoda Agencije u glavnoj knjizi vode se na osnovnom računu *16721 Potraživanja proračunskih korisnika za sredstva uplaćena u nadležni proračun*. Iznos od 69.901,23 euro iskazan na skupini *16 Potraživanja za prihode poslovanja* u cijelosti se odnosi na saldo računa 16721.

**Bilješka br. 7.**

**Šifra 19**

Na skupini *19 Rashodi budućih razdoblja i nedospjela naplata prihoda* iskazani su rashodi za plaće i naknadu prijevoza za zaposlene za prosinac 2022. u iznosu od 348.215,18 eura.

**Bilješka br. 8.**

**Šifra 231**

Iznos od 346.038,82 eura iskazan na podskupini *231 Obveze za zaposlene* odnosi se na obvezu za plaću za prosinac.

**Bilješka br. 9.**

**Šifra 232**

Iznos od 45.431,73 eura iskazan na podskupini *232 Obveze za materijalne rashode* obuhvaća obveze za naknade troškova zaposlenima (naknada za prijevoz za prosinac 2023., rashodi za službena putovanja zaposlenika), rashode za materijal i energiju u iznosu, rashode za usluge te obveze za ostale nespomenute rashode.

**Bilješka br. 10.**

**Šifra 239**

Obveze proračunskih korisnika za povrat u proračun odnose se na potraživanja od HZZO-a za bolovanja iznad 42 dana u iznosu od 11.921,37 eura.

**Bilješka br. 11.**

**Šifra 911**

Iznos na podskupini *911 Vlastiti izvori* predstavlja knjigovodstvenu vrijednost dugotrajne nefinancijske imovine.

**Bilješka br. 12.**

**Šifra 922**

U 2024. godini ostvaren je višak poslovanja u iznosu od 33.671,94 što je vidljivo u PR-RAS-u na šifri X006.

Višak prihoda poslovanja proistekao je iz nepotrošenih prihoda izvora financiranja *51 Pomoći EU* i *52 Ostale pomoći i darovnice*. Sukladno članku 52. Zakona o proračunu prihodi tih izvora klasificiraju se kao namjenski prihodi. Sukladno članku 53. sredstva namjenskih prihoda i primitaka koja nisu iskorištena u prethodnoj godini prenose se u tekuću proračunsku godinu što znači da će se višak sredstava moći koristiti u 2025. godini.

**Bilješka br. 13.**

**Šifra 99**

Člankom 15. Pravilnika o financijskom izvještavanju u proračunskom računovodstvu propisane su Obvezne Bilješke uz Bilancu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično)
2. Popis sudskih sporova u tijeku.

Popis sudskih sporova u tijeku obvezno sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava.

**Bilješke uz Izvještaj o prihodima i rashodima, primicima i izdacima**

**Bilješka br. 1.**

**Šifra6**

Agencija je ostvarila u 2024. godini ostvarila ukupne prihode poslovanja u iznosu od 7.034.311,10 eura što je za 25,1% više nego prethodne godine.

**Bilješka br. 2.**

**Šifra 631**

Talijanski institut za kulturu dodijelio je Agenciji iznos od 510,00 eura što je evidentirano na osnovnom računu *6311 Tekuće pomoći od inozemnih vlada*, izvor financiranja *51.* Sredstva su namijenjena za tečajeve stručnog usavršavanja profesora talijanskog jezika.

**Bilješka br. 3.**

**Šifra 632**

U okviru šifre *632 Pomoći od međunarodnih organizacija i institucija EU* evidentirano je 101.422,28 eura. Radi se o tekućim pomoćima od institucija i tijela EU koje su evidentirane na osnovnom računu 63231.

**Bilješka br. 4.**

**Šifra 639**

U okviru ove šifre evidentiran je iznos od 57.063,80 eura od AMPEU za projekt Erasmus+.

**Bilješka br. 5.**

**Šifra 663**

Iz izvora financiranja *61 Donacije,* osnovni račun *66312 Tekuće donacije od neprofitnih organizacija*, ostvareno je 9.800,00 eura od Hrvatske zajednice županija. Sredstva se troše na aktivnosti *A733032 Izvannastavne aktivnosti u osnovnim i srednjim školama-natjecanje Oskar znanja*.

**Bilješka br. 6.**

**Šifra 671**

Iz državnog proračuna ostvareno je ukupno 6.865.515,02 eura. Od toga je na računu *67121 Prihodi iz nadležnog proračuna za financiranje rashoda za nabavu nefinancijske imovine* evidentirano 19.726,02 eura.

**Bilješka br. 7.**

**Šifra 3**

Ukupni rashodi poslovanja ostvareni su u iznosu od 6.995.304,73 eura, što je za 23,0% više nego prethodne godine.

U strukturi rashoda najznačajniji su rashodi za zaposlene koji su ostvareni u iznosu od 3.983.106,29 eura.

Zatim slijede materijalni rashodi u iznosu od 2.583.688,03 eura, s rastom od 6,9%.

Prijevoz na natjecanja se evidentira na osnovnom računu *32319 Ostale usluge za komunikaciju i prijevoz*. Posljedično došlo je do porasta usluga telefona, pošte i prijevoza iskazanih na šifri 3231 u odnosu na 2023. 30,4%.

Iz istog razloga naknade troškova osobama izvan radnog iskazane na šifri 324 odnosa veće su u odnosu na prethodnu godinu.

Na šifri *3522 Subvencije trgovačkim društvima izvan javnog sektora* iskazani su prijenosi partnerima u EU projektu iz Norveške isplaćeni iz izvora 12 i 573.

Na šifri *3661 Tekuće pomoći proračunskim korisnicima drugih proračuna* u 2024. evidentiran je iznos od 402.167,41 eura. Taj iznos odnosi se na naknade za rad voditeljima županijskih stručnih vijeća u osnovnim i srednjim školama koje su isplaćene školama.

**Bilješka br. 8.**

**Šifra 4**

Tijekom 2024. nabavljena je nova nefinancijska imovina u ukupnoj vrijednosti od 19.951,02 eura, što je za 151,8% više nego prethodne godine. Nabavljene su licence u iznosu od 3.225,00 eura te uredska oprema i namještaj u iznosu od 16.726,02 euro.

**Bilješke uz Izvještaj o rashodima prema funkcijskoj klasifikaciji**

**Bilješka br. 1.**

**Šifra R1**

Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda.

Finkcijski se, u skladu s namjenom, klasificiraju rashodi poslovanja (razred 3) i rashodi za nabavu nefinancijske imovine (razred 4), dok se izdaci za financijsku imovinu (razred 5) ne razvrstavaju funkcijski, a time niti ne uključuju u ovaj Izvještaj. Zbroj rashoda po svim funkcijama iskazan na šifri R1 Obrasca: RAS-funkcijski mora biti jednak iznosu iskazanom na šifri Y034 Ukupni rashodi Obrasca: PR-RAS.

Rashodi Agencije klasificirani su u funkciju *097 Istraživanje i razvoj obrazovanja*.

**Bilješke uz Izvještaj o promjenama u vrijednosti i obujmu imovine i obveza**

**Bilješka br. 1.**

Tijekom 2023. vrijednost imovine i obveza je povećanja za 15.423,15 eura.

**Bilješke uz Izvještaj o obvezama**

**Bilješka br. 1.**

**Šifra V001**

Nepodmirene obveze iz 2023. godine prenesene u 2024. iznose 298.375,28 eura i odgovaraju stanju obveza iskazanih na AOP-u 036 Izvještaja Obveze za 2023.

**Bilješka br. 2.**

**Šifra V009**

Na kraju 2024. ostalo je nepodmirenih obveza u iznosu od 403.401,32 eura. Odnose se na:

* obveze za rashode poslovanja 391.189,70 eura
* obveze za materijalne rashode 12.211,62 eura

Sukladno članku 13. stavku 2. Pravilnika o financijskom izvještavanju u proračunskom računovodstvu obveze stvorene između subjekata objavljenih u RKP-u koje se u evidencijama korisnika vode na računima obveza za rashode poslovanja, nabavu nefinancijske imovine, za financijsku imovinu, za potrebe Izvještaja o obvezama ne razdvajaju se prema navedenim vrstama nego se stavljaju u zajedničku kategoriju međusobne obveze proračunskih korisnika (međuproračunske obveze):

* obveze po osnovi fakturiranja između korisnika u sustavu proračuna,
* obveze za povrat sredstava na ime bolovanja koje refundira HZZO odnosno po konačnom obračunu poreza na dohodak, što refundira Porezna uprava (ako je naknada isplaćena iz sredstava nadležnog proračuna),
* obveze nadležnog proračuna za nepotrošene vlastite prihode i namjenske prihode i primitke proračunskih korisnika uplaćene u proračun,
* obveza prema državnom proračunu temeljem Zakona o prodaji stanova na kojima postoji stanarsko pravo (55%, 65%).

V. D. RAVNATELJA

Tomislav Paljak, mag. prim. educ.